दिव्य धनुषों में सबसे पहला नाम शिव के पिनाक का आता है। इसे सबसे शक्तिशाली धनुष माना जाता है। भोलेनाथ ने अपने इस धनुष से त्रिपुरासुर की तीनों नगरियों को ध्वस्त कर दिया था। शिव पुराण में भगवान शंकर के इस दिव्य धनुष का विस्तृत उल्लेख है। कहा जाता है कि शिव के इस धनुष की टंकार से ही बादल फट जाते थे। उल्लेखनीय है कि राजा दक्ष के यज्ञ में यज्ञ का भाग न मिलने से भोलेनाथ क्रोधित हो उठे थे। इसके बाद उन्होंने इससे देवताओं को नष्ट करने की ठानी थी। देवताओं ने उनका गुस्सा शांत कराया, जिसके बाद उन्होंने इस धनुष को देवताओं को सौंप दिया था।